ai4bharat/Pralekha huggingface dataset:
சாலைப் போக்குவரத்து மற்றும் நெடுஞ்சாலைத்துறை அமைச்சகம்
இருசக்கர வாகனத்தில் அழைத்து செல்லப்படும் குழந்தைகளுக்கான பாதுகாப்பு ஏற்பாடுகளுக்கான வரைவு விதிகள்
மோட்டார் வாகன சட்டத்தின் பிரிவு 129, 09.08.2019 தேதியிட்ட மோட்டார் வாகனங்கள்  சட்டம் 2019 மூலம் திருத்தப்பட்டுள்ளது.
இப்பிரிவில் உள்ள இரண்டாவது விதியின் படி, மோட்டார் சைக்கிளில் செல்லும் நான்கு வயதுக்குட்பட்ட குழந்தைகளின் பாதுகாப்பிற்கான நடவடிக்கைகளை விதிகளின் மூலம் மத்திய அரசு எடுக்கலாம்.
21 அக்டோபர் 2021 தேதியிட்ட ஜிஎஸ்ஆர் 758-யின் படி வரைவு விதிகளை உருவாக்கியுள்ள சாலை போக்குவரத்து மற்றும் நெடுஞ்சாலைகள் அமைச்சகம், கீழ்காண்பவற்றை பரிந்துரைத்துள்ளது:
1) இருசக்கர வாகனத்தில் செல்லும் நான்கு வயதுக்குட்பட்ட குழந்தைகளை மோட்டார் சைக்கிள் ஓட்டுபவரிடம் இணைக்க பாதுகாப்பு சேணம் பயன்படுத்தப்படும்.
2) பின்னால் அமர்ந்து செல்லும் 9 மாதங்கள் முதல் 4 வயது வரையிலான குழந்தைகள் தலை கவசம் அணிந்திருப்பதை ஓட்டுநர் உறுதி செய்ய வேண்டும். பிஐஎஸ்-ஆல் பரிந்துரைக்கப்பட்ட அம்சங்கள் கொண்ட தலை கவசங்கள் பயன்படுத்தப்பட வேண்டும்.
3) 4 வயதுக்குட்பட்ட குழந்தையுடன் செல்லும் மோட்டார் சைக்கிளின் வேகம் மணிக்கு 40 கிமீக்கு மேல் இருக்கக்கூடாது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1766542
------
(Visitor Counter : 219
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 141.80 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 141.80 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 16.42 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1782044
உள்துறை அமைச்சகம்
‘‘நிவர்’’ புயல் மீட்பு பணியில் ஈடுபட தேசிய பேரிடர் மீட்பு படை தயார் நிலை
தமிழகம், புதுச்சேரி, ஆந்திராவில் 22 குழுக்கள்
நிவர் புயல் மீட்பு பணிகளில் ஈடுபட தமிழகம், புதுச்சேரி மற்றும் ஆந்திர பிரதேசத்தில் தேசிய பேரிடர் மீட்பு படை  குழுக்கள் தயார் நிலையில் உள்ளதன.
‘‘நிவர்’’ புயல், புதுச்சேரிக்கு கிழக்கு- தென் கிழக்கே 380 கி.மீ தொலைவிலும், சென்னைக்கு தென் கிழக்கே 430 கி.மீ தொலைவிலும் மையம் கொண்டுள்ளது. இந்த புயல் அடுத்த 12 மணி நேரத்தில் தீவிர புயலாக மாறி, மாமல்லபுரம்-காரைக்கால் இடையே நவம்பர் 25ம் தேதி மாலை கடக்கவுள்ளது. அப்போது மணிக்கு 110 முதல் 120 வேகத்தில் காற்று வீசும்.
இந்த புயலின் நடவடிக்கை தீவிரமாக கண்காணிக்கப்பட்டு வருகிறது. இதை எதிர்கொள்ள தேசிய பேரிடர் மீட்டு படையின் தலைமையகம் மற்றும் தமிழகம், ஆந்திர பிரதேசத்தில் உள்ள என்டிஆர்எப் கமாண்டன்ட்கள் அந்தந்த மாநிலங்களுடன் ஒருங்கிணைந்து செயல்பட்டு வருகின்றனர்.
இந்திய வானிலை துறையின் முன்னறிவிப்பு மற்றும் மாநில அதிகாரிகள் தெரிவித்த தேவைகள் அடிப்படையில், 22 குழுக்கள்  பாதிப்பு ஏற்படக்கூடிய பகுதிகளில் தயார் நிலையில் வைக்கப்பட்டுள்ளன.
கூடுதல் தேவைகளுக்காக, ஆந்திர பிரதேசத்தின் குண்டூர், கேரளாவின் திருச்சூர், ஒடிசாவின் முண்ட்லி ஆகிய இடங்களில் குழுக்கள் தயார் நிலையில் வைக்கப்பட்டுள்ளன.
அனைத்து குழுவிடமும் வயர்லெஸ், மற்றும் செயற்கைகோள் தகவல் தொடர்பு கருவிகள், மீட்பு பணிகளுக்கு தேவையான மரம் வெட்டும் இயந்திரங்கள் உட்பட அனைத்து உபகரணங்களும் உள்ளன. தற்போதைய கொவிட்-19 சூழலை கருத்தில் கொண்டு, பிபிஇ பாதுகாப்பு உடைகளுடன் என்டிஆர்எப் குழுக்கள் தயார் நிலையில் உள்ளன.
மாவட்ட மற்றும் உள்ளாட்சி நிர்வாகத்தினருடன் என்டிஆர்எப் இணைந்து செயல்படுகிறது. புயல் பற்றிய தகவல்கள், புயல் நேரத்தில் செய்ய வேண்டியவை , செய்யக் கூடாதவை, கொவிட்-19 பாதிப்பு உள்ள பகுதிகள் பற்றிய தகவல் மற்றும் முன்னெச்சரிக்கை நடவடிக்கைகள் பற்றி மக்களுக்கு விழிப்புணர்வு நிகழ்ச்சிகளும் நடத்தப்படுகின்றன. புயல் பாதிப்பு ஏற்படக் கூடிய பகுதிகளில் மக்களை அப்புறப்படுத்தும் நடவடிக்கைகளில், உள்ளூர் நிர்வாகத்தினருக்கு உதவியாக பணியில் உள்ள என்டிஆர்எப் குழுக்கள் உதவி வருகின்றன. மக்களிடம் பாதுகாப்பு உணர்வை என்டிஆர்எப் ஏற்படுத்தி வருகிறது. நிலைமை சீராகும் வரை, என்டிஆர்எப் குழுக்கள் தனது சேவையை அளிக்கும். அப்போதுதான் மக்களுக்கு பீதி ஏற்படாது.
-----
(Visitor Counter : 163
அறிவியல் மற்றும் தொழில்நுட்பத்துறை
நிலையான திடக்கழிவு சுத்திகரிப்பு தொழில்நுட்ப வசதியை சிஎஸ்ஐஆர்-சிஎம்இஆர்ஐ உருவாக்கியுள்ளன
சுற்றுச் சூழல் மாற்றங்களால் நிலையான திடக்கழிவுகள் சுத்திகரிப்பு முக்கியத்துவம் வாய்ந்ததாக கருதப்படுகிறது. இதன் மூலம் கழிவு பொருட்கள் உபயோகமான பொருட்களாக மாற்றவும் சுற்றுப்புறத்தை பாதிக்காத சூழலையும் உருவாக்க முடியும்.
இதுகுறித்து கிருஷி ஜக்ரன் என்னும் நிகழ்ச்சியில், சிஎஸ்ஐஆர்-சிஎம்இஆர்ஐ, துர்காபூர், இயக்குனர், பேராசிரியர்  ஹரிஷ் ஹிராணி, சனிக்கிழமையன்று கலந்து கொண்டு பேசியபோது, பாரம்பரிய கழிவு சுத்திகரிப்பு தொழில்நுட்பம் குறித்து விரிவாக எடுத்துரைத்தார். மேலும் தற்போதைய சூழலில் திடக் கழிவுகளை முறையாக கையாள்வது எவ்வாறு அவசியமாக்கப் பட்டிருக்கிறது என்பதையும் அவர் விளக்கினார்.
முறையாக சுத்திகரிக்கப்படாத கழிவுகளால், நிலப்பரப்பு மாசடைந்து, பல்வேறு நோய்கள் பரவுவதற்கு முக்கிய காரணியாக அமைகிறது என்று அப்போது அவர் குறிப்பிட்டார். சிஎஸ்ஐஆர்-சிஎம்இஆர்ஐ உருவாக்கியுள்ள திடக்கழிவு சுத்திகரிப்பு தொழில்நுட்பத் திறன் மூலம் திடக்கழிவுகள் பரவலாக அழிக்கப்படுவதுடன், காய்ந்த இலைகள் உள்ளிட்ட கழிவுகளிலிருந்து உபயோகமான பொருட்களும் உருவாக்கலாம் என்றும் அவர் தெரிவித்தார்.
மேம்படுத்தப்பட்ட தரம் பிரிக்கும் தொழில்நுட்பத்துடன் கூடிய இந்த வசதிமுறை குறைந்தபட்ச மாசு ஏற்படுத்தும் தன்மையைக் கொண்டுள்ளதாக அவர் குறிப்பிட்டார்.
முகக் கவசம், சானிட்டரி நாப்கின், டயாப்பர் முதலிய கழிவுகளை முறையாகக் கையாளும் வகையில் இந்த திடக்கழிவு சுத்திகரிப்பு தொழில்நுட்ப வசதி ஏற்படுத்தப்பட்டிருப்பதாக டாக்டர் ஹரிஷ் ஹிராணி மேலும் கூறினார். கொவிட்-19 பரவலுக்கு எதிராக கிருமி நாசினியுடன் கூடிய பாதுகாப்பு அம்சங்கள் இதில் பொருத்தப்பட்டுள்ளது என்றார் அவர்.
சிஎஸ்ஐஆர்-சிஎம்இஆர்ஐ தயாரித்துள்ள இந்த தொழில்நுட்பம், கழிவுகளற்ற நிலப்பரப்பையும், நகரத்தையும் உருவாக்குவதுடன், வேலைவாய்ப்பையும் ஏற்படுத்தும் என்று அவர் நம்பிக்கை தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1665625
பெண்கள் மற்றும் குழந்தை நலன் அமைச்சகம்
குழந்தைகளிடையே ஊட்டச்சத்து குறைபாடு: தமிழகத்தில் 22 சதவீதம் குழந்தைகள் எடை குறைபாடோடு உள்ளனர்
நாடாளுமன்றத்தின் மாநிலங்களவையில் உறுப்பினரின் கேள்விக்கு எழுத்துப்பூர்வமாக பதிலளித்த மத்திய பெண்கள் மற்றும் குழந்தைகள் மேம்பாடு அமைச்சர் திருமதி ஸ்மிரிதி சுபின் இராணி கீழ்காணும் தகவல்களை அளித்தார்.
சுகாதாரம் மற்றும் குடும்ப நல அமைச்சகத்தால் நடத்தப்பட்ட தேசிய குடும்ப சுகாதார கணக்கெடுப்பின் வாயிலாக எடை குறைந்த, ஊட்டச்சத்து குறைபாடுள்ள மற்றும் கடுமையான ஊட்டச்சத்து குறைபாடுள்ள 5 வயதுக்குட்பட்ட குழந்தைகளின் எண்ணிக்கை பெறப்பட்டுள்ளது.
தேசிய குடும்ப சுகாதார கணக்கெடுப்பு-5 -ன் சமீபத்திய அறிக்கையை தேசிய குடும்ப சுகாதார கணக்கெடுப்பு-4  உடன் ஒப்பிடும்போது 5 வயதுக்குட்பட்ட குழந்தைகளுக்கான ஊட்டச்சத்து குறிகாட்டிகள் மேம்பட்டுள்ளன.
வளர்ச்சி குன்றிய நிலை 38.4%-லிருந்து 35.5% ஆகவும், வீணாதல் 21.0%-லிருந்து 19.3% ஆகவும், எடை குறைவாக இருப்பது 35.8%-லிருந்து 32.1% ஆகவும் குறைந்துள்ளது.
தேசிய குடும்ப சுகாதார கணக்கெடுப்பு-5 -ன் படி, தமிழ்நாட்டில் வளர்ச்சி குன்றிய குழந்தைகளின் சதவீதம் 25 ஆகவும், வீணாதல் சதவீதம் 14.6 ஆகவும், குறைந்த எடையிலான குழந்தைகளின் சதவீதம் 22 ஆகவும், தீவிர வீணாதல் சதவீதம் 5.5 ஆகவும் உள்ளது.
தேசிய குடும்ப சுகாதார கணக்கெடுப்பு-5 -ன் படி, புதுச்சேரியில் வளர்ச்சி குன்றிய குழந்தைகளின் சதவீதம் 20 ஆகவும், வீணாதல் சதவீதம் 12.4 ஆகவும், குறைந்த எடையிலான குழந்தைகளின் சதவீதம் 15.3 ஆகவும், தீவிர வீணாதல் சதவீதம் 3.7 ஆகவும் உள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1779258
ரெயில்வே அமைச்சகம்
மருத்துவமனைகளை நிர்வகிக்க மென்பொருள் ரயில்டெல் உடன் இந்திய ரயில்வே ஒப்பந்தம்
நாடு முழுவதும் உள்ள ரயில்வே மருத்துவமனைகளின் நிர்வாகத்தை திறம்பட நிர்வகிக்க, ரயில்டெல் கார்ப்பரேஷன் ஆஃப் இந்தியா லிமிடெட் நிறுவனத்துடன் இணைந்து `மருத்துவமனை நிர்வாக தகவல் முறை’ எனும் மென்பொருளை அமல்படுத்த இந்திய ரயில்வே முடிவு செய்துள்ளது.
ரயில்வேக்குச் சொந்தமாக, 125 சுகாதார மையங்களும், 650 மருத்துவமனைகளும் நாடு முழுவதும் உள்ளன. இவற்றில் மருத்துவமனை நிர்வாகத்தையும், நோயாளிகளின் சுகாதாரப் பாதுகாப்பையும் மேம்படுத்தும் வகையில், மருத்துவ நிர்வாக தகவல் முறைக்கான மென்பொருளை ரயில்டெல் கார்ப்பரேஷன் ஆஃப் இந்தியாவுடன் இணைந்து ரயில்வேத் துறை அமல்படுத்த உள்ளது.
இதற்காக ரயில்டெலுக்கும், இந்திய ரயில்வே அமைச்சகத்திற்கும் இடையே ஒப்பந்தம் கையெழுத்தாகி உள்ளது. கிளவ்ட் அடிப்படையிலான ஓப்பன் சோர்ஸ் மருத்துவ நிர்வாக தகவல் முறை மென்பொருள் முன்னெடுக்கப்பட உள்ளது.
இது குறித்து இந்திய ரயில்வே வாரிய தலைவர் திரு வி.கே.யாதவ், பேசியதாவது :
`அனைத்து வகையிலும் நாங்கள் டிஜிட்டல் மயத்தை மேற்கொள்ள உள்ளோம். தொடர்ந்து மாற்றத்தை மேற்கொள்கின்றோம். இந்த மருத்துவ நிர்வாக தகவல் முறை எனும் மென்பொருள் தனித்தன்மையான மருத்துவ அடையாள முறையுடன் இணைக்கப்பட உள்ளது. செயற்கை நுண்ணறிவு சிறப்பு மையம் ஒன்று கொண்டு வரப்பட உள்ளது. இந்த மையம், தொழில் நுட்ப மாற்றங்களை அதன் செயற்கை நுண்ணறிவின் வாயிலாக, தரவு ஆய்வுகள் அல்லது செயலி அடிப்படையிலான சேவைகளை இயக்கும். ரயில்டெல் நிறுவனத்துடனான எங்களது முக்கியத்துவம் வாய்ந்த உறவு என்பது எப்போதுமே தகுதியை அடிப்படையாகக் கொண்டதாகும். காணொலி கண்காணிப்பு முறை, இ-அலுவலக சேவைகள், தேவைக்கேற்ற பொருளடக்கம், நாடு முழுவதும் முக்கியமான ரயில்நிலையங்களில் வைஃபை வசதிகள் ஏற்படுத்தியது போன்ற திட்டங்களை அமல்படுத்த அவர்கள் உதவி செய்துள்ளனர்’.
இவ்வாறு அவர் கூறினார்.
மேலும் தகவல்களுக்கு இந்த ஆங்கில செய்திக் குறிப்பை காணவும்;
https://pib.gov.in/PressReleasePage.aspx?PRID=1671711
------
(Visitor Counter : 177
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
அதிநவீன நகர திட்டங்களுக்கு நிதி அளிக்கும் திட்டத்தை பிரான்ஸ் நாட்டின் மேம்பாட்டு முகமை, ஏஎஃப்டி தொடங்கியுள்ளது: தேர்ந்தெடுக்கப்பட்ட 30-80 திட்டங்களுக்கு 100 மில்லியன் யூரோ நிதி கிடைக்கும்
அதிநவீன நகரங்களின் முதன்மை நிர்வாக அதிகாரிகள் முதலாவது உயர்நிலை மாநாடு போபாலில் சென்ற வாரம் 2018 மே 8, 9 தேதிகளில் நடைபெற்றது. அதிநவீன நகர இயக்கத் திட்ட முன்னேற்றத்தை விரைவுப்படுத்த இந்த முதன்மை நிர்வாக அதிகாரிகள் ஒருவர் மற்றொருவரிடமிருந்து கற்றுக்கொள்ள வேண்டும் என்பது வலியுறுத்தப்பட்டது.
இந்த மாநாட்டின்போது பிரான்ஸ் மேம்பாட்டு முகமை, ஏஎஃப்டி அதிநவீன நகரத் திட்டங்களுக்கு சவால் நடைமுறையின் மூலம் நிதியளிக்கும் திட்டத்தை தொடங்கியது. தேர்ந்தெடுக்கப்பட்ட 30 – 88 நகரத் திட்டங்களுக்கு இந்த நிறுவனம் யூரோ 100 மில்லியன் உதவி வழங்க முன்வந்தது. தொழில்நுட்ப ஆதரவுக்கென யூரோ 6 மில்லியன் தொகையும் கிடைக்கும். இந்த அதிநவீன நகரங்களின் நிலைத்த மேம்பாடு, புதுமைப் படைப்பு, பங்கேற்பு அணுகுமுறை ஆகியவற்றை ஊக்குவிப்பது இந்த நிதியுதவித் திட்டத்தின் நோக்கமாகும்.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
==========
(Visitor Counter : 109
பெண்கள் மற்றும் குழந்தை நலன் அமைச்சகம்
வளரிளம் பருவ பெண்களுக்கான திட்டம்
மாநிலங்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த பெண்கள் மற்றும் குழந்தைகள் நலத்துறை அமைச்சர் திருமதி. ஸ்ம்ரிதி சுபின் இராணி கீழ்காணும் தகவல்களை வழங்கினார்.
வளரிளம் பருவ பெண்களுக்கான திட்டம் உள்ளிட்ட பெண்கள் மற்றும் குழந்தைகள் நல அமைச்சகத்தின் பல்வேறு திட்டங்களை 2020-ம் ஆண்டு நிதி ஆயோக் ஆய்வு செய்தது.
மத்திய அரசு நிதி உதவி வழங்கும் திட்டமான வளரிளம் பருவ பெண்களுக்கான திட்டம், 11 முதல் 14 வயது வரையிலான பள்ளி மாணவிகளின் ஆரோக்கியம் மற்றும் ஊட்டச்சத்தை மேம்படுத்தும் நோக்கில் அவர்களுக்கு ஊட்டச்சத்து ஆதரவை வழங்குவதை நோக்கமாகக் கொண்டது ஆகும்.
முறையான பள்ளிக் கல்வியை அவர்கள் பெற உதவுவது, வாழ்க்கை திறன் பயிற்சிகள் வழங்குவது, பொது சேவைகளுக்கான அணுகலை பெண் குழந்தைகளுக்கு வழங்குவது உள்ளிட்டவையும் இந்த திட்டத்தின் நோக்கங்கள் ஆகும்.
கல்வி உரிமை சட்டம் 2009 ல், 11 முதல் 14 வயது வரையிலான பெண் குழந்தைகள் கல்வி கற்பதை கட்டாயமாக்கி இருப்பதோடு அவர்களது ஊட்டச்சத்து நிலையை மேம்படுத்தும் நோக்கில் மதிய உணவும் அவர்களுக்கு வழங்கப்படுகிறது.
11 முதல் 14 வயது வரையிலான பெண் குழந்தைகள் கல்வி உரிமை சட்டம் 2009-ன் கீழ் பலன்களை பெறுவதால், வளரிளம் பருவ பெண்களுக்கான திட்டத்தின் பயனாளிகளின் எண்ணிக்கை குறைந்து வந்தது. எனவே இதை கருத்தில் கொண்டு, வளரிளம் பருவ பெண்களுக்கான திட்டம் திருத்தப்பட்டு சாக்ஷம் அங்கன்வாடி மற்றும் ஊட்டச்சத்து 2.0 என மாற்றப்பட்டது.
மேற்கண்ட திட்டத்தின் பயனாளிகள் ஆக 14 முதல் 18 வயது வரையிலான பெண் குழந்தைகள் உள்ளனர். மேலும், 11 முதல் 14 வயது வரையிலான அனைத்து பெண்களும் முறையான பள்ளிக் கல்வியை பெறுவதை உறுதி செய்யும் நோக்கில் கன்யா சிக்ஷா பர்வேஷ் உத்சவ் எனும் பிரச்சாரத்தை 2022 மார்ச் 7 அன்று இந்திய அரசு தொடங்கியது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1811388
சட்டம் மற்றும் நீதித்துறை அமைச்சகம்
கிராமப்புறங்களில் சட்ட விழிப்புணர்வு பிரச்சாரங்கள்
தேசிய சட்டப் பணிகள் ஆணையம்  2021 அக்டோபர் 2 முதல் நவம்பர் 14 வரை நாட்டின் ஒவ்வொரு கிராமம் / நகர்ப்புறங்களையும் சென்றடைந்து சட்டப் பணிகள் ஆணையத்தின் அணுகலை அதிகரிக்கவும், இலவச சட்ட சேவைகள் கிடைப்பது குறித்த விழிப்புணர்வை பரப்பவும், ஆறு வார சட்ட விழிப்புணர்வு மற்றும் அவுட்ரீச் பிரச்சாரத்தை நடத்தியது.
வீடு வீடாகச் சென்று பிரசாரம் செய்தல், சட்ட விழிப்புணர்வு நிகழ்ச்சிகள், நடமாடும் வேன்கள் மூலம் விழிப்புணர்வு ஏற்படுத்துதல், சட்ட உதவி மையங்கள் மூலம் விழிப்புணர்வு ஏற்படுத்துதல் உள்ளிட்ட முக்கிய பணிகள் மேற்கொள்ளப்பட்டன. இதுதவிர, பெண்கள் மற்றும் குழந்தைகளுக்கான சிறப்பு சட்ட விழிப்புணர்வு நிகழ்ச்சிகள், மெகா சட்ட சேவை முகாம்கள், கொரோனாவால் பெற்றோரை இழந்த குழந்தைகளுக்கான நிகழ்ச்சிகள், மாநில மற்றும் மாவட்ட அளவில் கண்காட்சிகள், சட்டப் பல்கலைக்கழக மாணவர்களுக்கான போட்டிகள் போன்றவற்றை சட்டப்பணிகள் ஆணைக்குழு நடத்தியது. இக்காலகட்டத்தில் 1623 சட்டப்பணிகள் முகாம்கள்
கூடுதலாக, நீதித் துறை திஷா  என்ற திட்டத்தை நடத்தி வருகிறது, இதன் கீழ் சட்ட எழுத்தறிவு மற்றும் சட்ட விழிப்புணர்வு திட்டத்தின் ஒரு குறிப்பிட்ட கூறு உள்ளது, இதன் மூலம் பல்வேறு தேசிய / உள்ளூர் சட்டங்கள், உரிமைகள், கடமைகள், உரிமைகள், குறை தீர்க்கும் முறைகள் போன்றவை குறித்த விழிப்புணர்வு பட்டறைகள் ஏற்பாடு செய்யப்படுகின்றன. பரந்த அடிப்படையிலான சமூக-சட்ட பிரச்சினைகளை உள்ளடக்கிய மாதாந்திர வெபினார் பிரச்சாரம் நடத்தப்படுகிறது. இந்த வெபினார்கள் பல்வேறு சமூக ஊடக தளங்கள் மூலம் 4.2 லட்சத்துக்கும் மேற்பட்ட பங்கேற்பாளர்களை சென்றடைந்துள்ளன.
இத்தகவலை மத்திய சட்டம் மற்றும் நீதித்துறை அமைச்சர் அர்ஜூன் ராம் மேக்வால் மக்களவையில் இன்று எழுத்துப்பூர்வமாக அளித்த பதிலில் தெரிவித்துள்ளார்.
சிறப்பு சேவைகள் மற்றும் கட்டுரைகள்
தமிழகத்தில் அமைய உள்ள கடற்பாசி பூங்கா மீனவ மகளிருக்கு வேலைவாய்ப்பு வழங்கும் – அமைச்சர் எல் முருகன்
மத்திய அரசு பட்ஜெட்டில் அறிவித்துள்ள கடற்பாசி சிறப்பு பூங்கா மூலம் மீனவ மகளிருக்கு வேலைவாய்ப்பு கிடைப்பதுடன் அவர்கள் பொருளாதாரத்தில் முன்னேறுவதற்கு சிறந்த வாய்ப்பு உருவாகும் என்று மத்திய தகவல் ஒலிபரப்பு, மீன்வளம், கால்நடை பராமரிப்பு, மற்றும் பால்வளத்துறை இணை அமைச்சர் டாக்டர் எல் முருகன் கூறியுள்ளார்.
பிரதமர் நரேந்திர மோடி உத்தராகண்ட் மாநிலத்தில் அமைந்துள்ள கேதார்நாத் கோவிலில் இன்று காலை சிறப்பு வழிபாடு செய்தார். பின்னர் அங்கு புனரமைக்கப்பட்ட ஆதிசங்கரர் நினைவிடத்தையும் அவரது முழுஉருவ சிலையையும் திறந்து வைத்தார். இந்த நிகழ்ச்சி இந்தியாவில் உள்ள பன்னிரு ஜோதிலிங்க தலங்களில் ஒன்றான இராமேஸ்வரம் அருள்மிகு இராமநாதசுவாமி திருக்கோவிலில் நேரலையாக ஒளிபரப்பப்பட்டது. மத்திய இணை அமைச்சர் டாக்டர் எல்.முருகன் நேரலையாக ஒளிபரப்பப்பட்ட இந்த நிகழ்ச்சியை இந்தக் கோவிலிலிருந்து கண்டுகளித்தார். பின்னர் நடைபெற்ற கலைநிகழ்ச்சிகளையும் அவர் பார்வையிட்டார். பின்னர் அருள்மிகு இராமநாதசுவாமி திருக்கோவிலில் அமைச்சர் வழிபாடு நடத்தினார்.
பின்னர் செய்தியாளர்களிடம் பேசிய திரு எல் முருகன், நாட்டின் கலாச்சாரத்தையும், பண்பாட்டையும் இளைஞர்கள் தெரிந்து கொள்ள வேண்டும் என்ற செய்தி இதன் மூலம் பிரபலப்படுத்தப்பட்டுள்ளதாக கூறினார்.
மத்திய அரசு கடந்த பட்ஜெட்டில் கடற்பாசி சிறப்பு பூங்கா அமைப்பதற்கான அறிவிப்பை வெளியிட்டுள்ளதாகவும், அதற்கான ஆரம்ப கட்ட பணிகள் நடைபெற்று வருவதாகவும் கூறிய அவர், இந்த பூங்காவை எந்த கடலோரப் பகுதியில் அமைப்பது என்று ஆய்வுப் பணிகள் நடைபெற்று வருவதாகத் தெரிவித்தார். இந்த கடற்பாசி பூங்கா மூலம் மீனவ மகளிருக்கு வேலைவாய்ப்பு கிடைப்பதுடன் அவர்கள் பொருளாதாரத்தில் முன்னேறுவதற்கான வாய்ப்பாக அமையவுள்ளது என்று அமைச்சர் கூறினார்.
பின்னர் இராமேஸ்வரத்தில் இன்று பல்வேறு நிகழ்சிகளில் கலந்து கொண்ட மத்திய தகவல் ஒலிபரப்பு, மீன்வளம், கால்நடை மற்றும் பால்வளத்துறை இணையமைச்சர் டாக்டர் எல்.முருகன் அரசு விருந்தினர் மாளிகையில் மீனவ பிரதிநிதிகளை சந்தித்தார். பின்னர் அவர்களின் கோரிக்கைகளை கேட்டறிந்தார். மீனவ சங்கத் தலைவர்கள், மத்திய அரசின் பிரதம மந்திரி மீன்வள மேம்பாட்டு திட்டத்தின் கீழ் வழங்கப்படும் ஆழ்கடல் மீன்பிடி படகுகளுக்கான மானியத்தை உயர்த்தி வழங்குமாறு கோரிக்கை விடுத்தனர். அதற்கு அமைச்சர் இது தொடர்பாக கொச்சி படகுகட்டும் தளத்தில் அறிக்கை கேட்டுள்ளதாகவும், அதன்பிறகு தொகை உயர்த்தி வழங்கப்படும் என்றும் தெரிவித்தார்.
------
(Visitor Counter : 113
தேசிய நிதி அறிவிக்கை ஆணையம்
2019-20 நிதியாண்டுக்கான பிரபு ஸ்டீல்ஸ் இண்டஸ்ட்ரீஸ், லிமிடெட் PSIL ன்  நிதி அறிக்கை தர மதிப்பாய்வு அறிக்கையை  தேசிய நிதி அறிக்கை ஆணையம் வெளியிட்டுள்ளது.
உயர் தாக்கம் என வகைப்படுத்தப்பட்ட சில முக்கிய அவதானிப்புகள். நிறுவனத்தின் ஒரு பகுதியாக கணக்கியல் தரநிலைகளுக்கு இணங்காதது பின்வருமாறு:
PSIL ஒரு பட்டியலிடப்பட்ட நிறுவனமாகும், எனவே இது நிறுவனங்கள் சட்டம், 2013 இன் பிரிவு 133 இன் கீழ் அறிவிக்கப்பட்ட இந்திய கணக்கியல் தரநிலைகளைப் பின்பற்ற வேண்டும். எவ்வாறாயினும், நிறுவனம் 2019-20 ஆம் ஆண்டிற்கான நிதிநிலை அறிக்கைகளைத் தயாரிப்பதில் பின்பற்றப்படும் பொருந்தக்கூடிய கணக்கியல் கட்டமைப்பின் அடிப்படை அம்சம் குறித்து இயக்குநரின் அறிக்கை மற்றும் வருடாந்திர கணக்குகளுக்கான குறிப்புகளில் முரண்பாடான வெளிப்பாடுகளை வழங்கியுள்ளது.
கணக்குச் சேவைக் கட்டமைப்பின் பொருள் தேவைகளுக்கு இணங்காமல் மற்றும் முன்னர் பொருந்தக்கூடிய கணக்கியல் கட்டமைப்பின் கீழ் வெளிப்படுத்தல்களை வழங்குவதன் மூலம், நிறுவனம் நிதி அறிக்கைகளைத் தயாரித்தல் மற்றும் வழங்குவது தொடர்பான நிறுவனங்கள் சட்டம், 2013 இன் விதிகளை மீறியுள்ளது.
CA, 2013 இன் பிரிவு 2, Ind AS 1 மற்றும் அட்டவணை III இன் 40 இன் துணைப்பிரிவு 40ன் படி, CA, 2013 க்கு, நிதிநிலை அறிக்கைகளின் கூறுகளை, அதாவது, நிதிநிலை அறிக்கைகளில் பங்கு மாற்றங்களின் அறிக்கையை வழங்க நிறுவனம் தவறிவிட்டது.
நிதிக் கருவிகள் மற்றும் நியாயமான மதிப்பு அளவீடுகள் மீதான Ind ASகளின் முக்கியத் தேவைகளுக்கு இணங்க நிறுவனம் தவறிவிட்டது. Ind AS 109, Ind AS 107, Ind AS 32 மற்றும் Ind AS 113; அதன் முக்கிய வகை நிதிச் சொத்துக்களுக்கான குறைபாடு இழப்பு கொடுப்பனவின் சரியான மதிப்பீட்டைச் செய்யத் தவறிவிட்டது. வர்த்தக வரவுகள், கடன்கள் மற்றும் முன்பணங்கள் மற்றும் வங்கி இருப்புக்கள்; நிதிநிலை அறிக்கைகளில், நிதிக் கருவிகளின் முக்கியத்துவம், தன்மை மற்றும் நிதிக் கருவிகளால் ஏற்படும் அபாயத்தின் அளவு குறித்து Ind AS 107 விதிக்குத் தேவையான வெளிப்பாடுகள் இல்லை.
CA, 2013 க்கு அட்டவணை III இன் படி எடுக்கப்பட்ட கடன்கள் மற்றும் கொடுக்கப்பட்ட கடன்கள் மற்றும் அட்வான்ஸ்கள் வடிவில் உள்ள சொத்துக்கள் குறித்து நிறுவனம் தனது கடன்களை சரியான முறையில் வெளிப்படுத்தத் தவறிவிட்டது.
நிறுவனம் அதன் செயலற்ற ஆலை மற்றும் இயந்திரங்களுக்கு தேய்மானத்தை வழங்கத் தவறிவிட்டது, இதனால் Ind AS 16 இன் அடிப்படைக் கொள்கையை மீறியது.
மேற்கூறியவற்றைத் தவிர, FRQR அறிக்கையில் விவரிக்கப்பட்டுள்ளபடி, நிறுவனங்கள் சட்டம், 2013 மற்றும் பொருந்தக்கூடிய Ind ASகளின் விதிமுறைகளை கிட்டத்தட்ட அனைத்து கணக்கியல் பகுதிகளிலும் நிறுவனம் மீறியுள்ளது.
முழு நிதிநிலை அறிக்கைகளிலும் பிழைகள்/தவறல்கள் பரவலாக இருப்பதால், 90 நாட்களுக்குள், நிறுவனங்கள் சட்டம், 2013ன் படி, மீண்டும் நிதி அறிக்கைகளைத் தயாரித்து வெளியிட PSIL ஒப்புக்கொண்டது.
FRQR அறிக்கையை NFRA இணையதளத்தில் பார்க்கலாம்: https://nfra.gov.in.
பிரதமர் அலுவலகம்
க்யு எஸ் சர்வதேச பல்கலைக்கழக தரவரிசைப் பட்டியல் 2022-ல் முதல் 200 இடங்களில் இடம்பிடித்துள்ள ஐஐடி பம்பாய், ஐஐடி தில்லி மற்றும் ஐஐஎஸ்சி பெங்களூருவுக்கு பிரதமர் வாழ்த்து
ஆராய்ச்சியில் உலகிலேயே முதலிடத்தை ஐஐஎஸ்சி பெங்களூரு பெற்றுள்ளது
க்யு எஸ் சர்வதேச பல்கலைக்கழக தரவரிசைப் பட்டியல் 2022-ல் முதல் 200 இடங்களில் இடம்பிடித்துள்ள ஐஐடி பம்பாய், ஐஐடி தில்லி மற்றும் ஐஐஎஸ்சி பெங்களூருவுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
“@iiscbangalore, @iitbombay மற்றும் @iitdelhi-க்கு வாழ்த்துகள். இந்தியாவில் உள்ள இன்னும் அதிக பல்கலைக்கழகங்கள் மற்றும் கல்வி நிறுவனங்கள் சர்வதேச அளவில் சிறப்பான இடத்தை அடையவும், இளைஞர்களின் அறிவுசார் திறனை ஊக்குவிக்கவும் முயற்சிகள் எடுக்கப்பட்டு வருகின்றன,” என்று தமது டிவிட்டர் பக்கத்தில் பிரதமர் பதிவிட்டுள்ளார்.
------
(
பிரதமர் அலுவலகம்
பிரதமர் கடந்த மாத ‘மன் கி பாத்’ நிகழ்ச்சியின் தொகுப்பாக வந்துள்ள ஒரு கையேட்டைப் பகிர்ந்துள்ளார்
இந்தியாவின் ஜி-20 தலைமைத்துவம், விண்வெளித்துறையில் தொடர் வெற்றி, இசைக்கருவிகளின் ஏற்றுமதி அதிகரிப்பு மற்றும் பலவற்றை உள்ளடக்கிய கடந்த மாத ‘மன் கி பாத்’  நிகழ்ச்சியின் தொகுப்பை ஒரு கையேடு வடிவத்தில் பிரதமர் திரு நரேந்திர மோடி பகிர்ந்துள்ளார்.
பிரதமர் தனது ட்வீட்டர் பதிவில்,
"இந்தியாவின் ஜி-20 தலைமைத்துவம், விண்வெளித்துறையில் நமது தொடர் வெற்றி, இசைக்கருவிகளின் ஏற்றுமதி அதிகரிப்பு மற்றும் பலவற்றை உள்ளடக்கிய கடந்த மாத #MannKiBaat நிகழ்ச்சியின் சுவாரஸ்யமான பதிவுகளை உள்ளடக்கிய இந்த மின்-புத்தகத்தை வாசித்து மகிழுங்கள்.” என்று தெரிவித்துள்ளார்.
இந்திய போட்டிகள் ஆணையம்
யெஸ் அசட் மேனேஜ்மென்ட்  மற்றும் யெஸ் டிரஸ்டீ நிறுவனங்களின் பங்குகளை ஜிபிஎல் நிறுவனம் வாங்குவதற்கு இந்திய போட்டியியல் ஆணையம் ஒப்புதல்
யெஸ் அசட் மேனேஜ்மென்ட்  மற்றும் யெஸ் டிரஸ்டீ ஆகிய நிறுவனங்களை ஜிபிஎல் ஃபைனான்ஸ் அண்ட் இன்வெஸ்ட்மெண்ட்ஸ் நிறுவனம் வாங்குவதற்கு இந்திய போட்டியியல் ஆணையம் ஒப்புதல் அளித்துள்ளது.
இதன்படி யெஸ் அசட் மேனேஜ்மென்ட்  மற்றும் யெஸ் டிரஸ்டீ ஆகிய நிறுவனங்களின் 100 சதவீத பங்குகளை ஜிபிஎல் நிறுவனம் பெற்றுக் கொள்ளும். இதையடுத்து யெஸ் மியூச்சுவல் ஃபண்ட் நிறுவனம் முழுவதையும் ஜிபிஎல் நிறுவனம் வாங்கிக்கொண்டு அதன் ஒற்றை உரிமையாளராக செயல்படும்.
இந்திய போட்டியியல் ஆணையத்தின் விரிவான உத்தரவு விரைவில் வெளியிடப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1719649
-----
(Visitor Counter : 123
வணிகம் மற்றும் தொழில்துறை அமைச்சகம்
ஸ்டார்ட்அப் இந்தியா புதுமைகள் வாரத்தை தொழில் மற்றும் உள்நாட்டு வர்த்தக மேம்பாட்டு துறை ஏற்பாடு செய்கிறது
ஸ்டார்ட்அப் இந்தியா புதுமைகள் வாரத்தை 2022 ஜனவரி 10 முதல் 16 வரை வர்த்தகம் மற்றும் தொழில்துறை அமைச்சகத்தின் தொழில் மற்றும் உள்நாட்டு வர்த்தக மேம்பாட்டு துறை ஏற்பாடு செய்ய உள்ளது.
இந்தியாவின் 75-வது சுதந்திர தினத்தை நினைவுபடுத்துவதை இந்த ஒரு வார கால காணொலி கொண்டாட்டம் நோக்கமாகக் கொண்டுள்ளது. விடுதலையின் அமிர்த பெருவிழா மற்றும் இந்தியா முழுவதும் தொழில்முனைவோரின் பரவல் மற்றும் தாக்கத்தை வெளிப்படுத்தும் வகையில் இது வடிவமைக்கப்பட்டுள்ளது.
சந்தை அணுகல் வாய்ப்புகளை மேம்படுத்துதல், தொழில்துறை தலைவர்களுடன் கலந்துரையாடல், மாநிலங்களின் சிறந்த நடைமுறைகள், திறன் மேம்படுத்துதல், தொழில்நுட்ப கண்காட்சிகள், பெருநிறுவன இணைப்புகள் உள்ளிட்ட பல தலைப்புகளில் ஸ்டார்ட்அப் இந்தியா புதுமைகள் வாரத்தின் போது அமர்வுகள் நடைபெறும்.
உலகெங்கிலும் உள்ள சிறந்த கொள்கை வகுப்பாளர்கள், தொழில்துறையினர், கல்வியாளர்கள், முதலீட்டாளர்கள், ஸ்டார்ட்அப்கள் மற்றும் அனைத்து சூழலியல் அமைப்புகளைச் செயல்படுத்துபவர்களையும் இந்த நிகழ்ச்சி ஒன்றிணைக்கும் என்று எதிர்பார்க்கப்படுகிறது.
அனைத்துப் பிரிவுகளைச் சேர்ந்த பங்குதாரர்களும் புதுமைகள் வாரத்தில் பங்குபெற https://www.startupindiainnovationweek.in/ என்ற தளத்தில் தங்களைப் பதிவு செய்து கொள்ளுமாறு கேட்டுக் கொள்ளப்படுகிறார்கள். மேலும் விவரங்களுக்கு, திரு கௌதம் ஆனந்தை  தொடர்பு கொள்ளலாம்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1788250
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
உலக பால் தினம் மற்றும் கோடைக்கால சந்திப்பைக் கால்நடைப் பராமரிப்பு மற்றும் பால்வளத்துறை கொண்டாடியது
சுதந்திரத்தின் அமிர்தப் பெருவிழாவின் ஒரு பகுதியாக மத்திய அரசின் கால்நடைப் பராமரிப்பு மற்றும் பால்வளத்துறை ஜம்மு காஷ்மீர் அரசு வேளாண் உற்பத்தித் துறையுடன் இணைந்து உலக பால் தினத்தை ஸ்ரீநகரில் இன்று கொண்டாடியது. இந்நிகழ்ச்சியில், கால்நடைப் பராமரிப்பு மற்றும் பால்வளத்துறையின் இரண்டு நாள் கோடைக்கால சந்திப்புக் கூட்டமும் தொடங்கியது.
இந்நிகழ்ச்சியில், மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபாலா தொடங்கிவைத்தார். இந்நிகழ்ச்சிக்கு ஜம்மு காஷ்மீர் துணை நிலை ஆளுநர் திரு மனோஜ் சின்ஹா மத்திய மீன்வளம், கால்நடைப் பராமரிப்பு மற்றும் பால்வளத்துறை இணை அமைச்சர் டாக்டர் சஞ்சீவ் குமார் பல்யான், மத்திய மீன்வளம், கால்நடைப் பராமரிப்பு மற்றும் பால்வளம், தகவல் ஒலிபரப்புத்துறை இணை அமைச்சர் டாக்டர் எல் முருகன் ஆகியோர் தலைமை வகித்தனர்.
இந்நிகழ்ச்சியில் பேசிய திரு பர்ஷோத்தம் ரூபாலா இந்திய கலாச்சாரம் மற்றும் பாரம்பரியத்தின் பாலின் முக்கியத்துவம் குறித்து எடுத்துரைத்தார். அத்துறையின் சார்பில் ஏற்பாடு செய்யப்பட்ட கண்காட்சியையும் அவர் தொடங்கிவைத்தார். பால் உற்பத்திக் குறித்த புத்தகத்தையும் அவர் வெளியிட்டார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1929130
----
AD/IR/KPG/GK
(Visitor Counter : 70